બુરાડીના એક ઘરમાં પરિવારની 7 મહિલાઓ અને 4 પુરુષોની લાશો ફંદાથી લટકવાની ઘટનાના રહસ્યો ધીમે ધીમે ખુલી રહ્યા છે પરંતુ હજુ પણ ઘણુ બધુ એવુ છે જે માલુમ પડી શક્યુ નથી. પોલિસના જણાવ્યા અનુસાર આ આખી ઘટના પાછળ નાના ભાઈ લલિતનો બહુ મોટો હાથ છે. પોલિસનું માનવુ છે કે રજિસ્ટરમાં બધી વાતો તે રોજ લખતો હતો કે પરિવારના કયા સભ્યએ શું કરવાનું છે, જો કોઈ સભ્ય તેને ફોલો ના કરે તો તેને સજા પણ કરવામાં આવતી હતી. આ બધુ લલિત કરતો હતો અને રોજ રજિસ્ટરમા લખતો હતો જેને ભગવાનનો આદેશ માનતો હતો. પોલિસનુ કહેવુ છે કે મનોરોગી બની ચૂકેલા લલિતને લાગતુ હતુ કે પિતાની આત્મા તેની સાથે વાત કરતી હતી અને તેના પિતા તેના સપનામા આવતા હતા જ્યારે તેમનુ મોત થઈ ચૂક્યુ હતુ. ઘરમાં આખા પરિવારને મોતના મુખમાં ધકેલવાનો પ્લાન કોનો હતો. એ મામલે પોલિસ હજુ પણ શંકાસ્પદ છે.